נועה קולר

נועה קוֹלֶר (נולדה ב-24 ביוני 1981) היא שחקנית, קומיקאית, מחזאית ותסריטאית ישראלית. זוכת פרס אופיר לשחקנית הראשית הטובה ביותר על תפקידה בסרט "לעבור את הקיר" וב-3 פרסי האקדמיה לטלוויזיה על תפקיד ראשי בסדרה "חזרות", על התסריט וכן על תפקיד משני בסדרה "ריקוד האש".

==ביוגרפיה ==
קולר נולדה, גדלה והתחנכה בפתח תקווה כבת זקונים ולה שני אחים גדולים. אמה, חנה, היא מורה לספרות ואביה, זאב, עובד כמנהל במינהל מקרקעי ישראל. בנעוריה למדה ב"נוער הבימה". הוריה התגרשו כשהייתה בת תשע עשרה. בצה"ל שירתה כמדריכת קורס מש"קיות קישור בבה"ד 11.

לאחר שירותה הצבאי, עברה סדנה בהדרכת השחקנים רונן שמי (מונטרי) ועדי ניצן ב"סטודיו למשחק ניסן נתיב". אחר-כך למדה במסלול התלת-שנתי ב"סטודיו למשחק של יורם לווינשטיין", אותו סיימה במחזור תשס"ו 2006.

== קריירה ==

=== בתיאטרון ===
נועה קולר ביחד עם [[גור קורן בהצגה "חמישה קילו סוכר", תיאטרון גשר]]
נועה קולר בהצגה "רומן בעבודה", תיאטרון גשר, 2009
בשנה הראשונה לאחר סיום לימודיה שיחקה קולר בהצגה "חי בסרט" בתיאטרון חיפה, בבימויו של שמעון מימרן ובהצגות ילדים שונות. בבימויו של ניר ארז, בתיאטרון אורנה פורת, שיחקה בהצגה "שישיםXשישים", המגוללת בשישים דקות את שישים שנותיה של המדינה. בתיאטרון ארצי שיחקה בהצגה "נולדתי לחלום" בבימויו של רפי ניב, המבוססת על שיריו של עוזי חיטמן, ובתיאטרון הקיבוץ שיחקה ב"אגדת סוף העונה", בתפקיד הראשי של המלכה חם-לה בממלכת הקיץ.

מאז שנת 2007 משחקת נועה קולר בתיאטרון גשר. ההצגה הראשונה בה שיחקה בגשר הייתה "לילות לבנים", בתפקידים פיוקלה, מטריונה. ב"לה פונטיין – היער הקסום", המבוססת על משלי לה פונטיין, שיחקה טליה, נמלה, עורבת וסרטנית.

קולר שיחקה ב"טרטיף" מאת מולייר, בתפקיד דורין כשחקנית מחליפה לחנה לסלאו, ששברה את הרגל. בגרסה קודמת של המחזה בגשר גילמה את התפקיד יבגניה דודינה. היא שיחקה ב"הלילה ה-12" בבימויו של רפי ניב, בה גילמה את דמותה של מריה המשרתת, שמאוהבת בסר טובי. כדי לנקום במלווליו (אלכסנדר סנדרוביץ'), היא טומנת לו בסתר מכתב בו היא מטעה אותו לחשוב שהמלכה אוליביה מאוהבת בו.

משנת 2008 קולר היא שחקנית מחליפה לנטשה מנור בהצגה "יאקיש ופופצ'ה" של חנוך לוין בתפקיד היא – הושפיש, אמא של יאקיש (שמעון מימרן ואחר כך יובל ינאי) שמאוד רוצה שיתחתן ויביא לה נכדים.
בשנת 2009 גילמה את דמותה של מיקה, המזכירה במכון הסטטיסטי, בהצגה "רומן בעבודה". מיקה מלמדת את אילנה, הבוסית הקשוחה והגברית שלה (אורנה בנאי), איך להתנהג בצורה נשית וכיצד לממש את אהבתה לאנטולי, העולה מרוסיה (גלעד קלטר).

בשנת 2010 שיחקה קולר בהצגה "חמישה קילו סוכר", פרי עטו של גור קורן. היא גילמה שלוש דמויות שונות: לימאי שמעוני, תלמידת התיכון הפאנקיסטית והמורדת; שמרית, המפונקת בת השלושים; והזונה שעובדת בגן מאיר. בכל אחת מהדמויות הללו נכנסה לדמותה סבו של גור קורן, ששב מעולם המתים ומבקש מנכדו משאלה אחרונה לפני הסתלקותו מהעולם.

קולר שיחקה ביחד עם ארז דריגס בהצגה שכתבו השניים, "אחד + אחת", בבימויו של יבגני אריה. ההצגה הועלתה בתיאטרון גשר במאי 2010 רצה במשך שנים רבות והיוותה בסיס לסדרת הטלוויזיה של קולר ודריגס "חזרות" (2020). קולר ודריגס ביססו את "אחד + אחת" על חייהם כזוג לשעבר, שנהג לריב המון ויצרו ממנה סיטואציות קומיות. ההצגה מתארת שנה בחייו של זוג מכניסתם לדירה משותפת ועד פרידתם.

בשנת 2011 גילמה בהצגה "יונה ונער" את דמותה של מרים היונאית, שמלמדת את התינוק (הנרי דוד) לשלח יונים ומאוהבת קשות בד"ר לאופר (יובל ינאי).

קולר כתבה ביחד עם טל לוי ונטע שפיגלמן את "כלומניקית", הצגת יחיד אותה הציגה טל לוי בפסטיבל תיאטרונטו במרץ 2011. ההצגה מספרת על שחקנית שמנסה להצליח בעסקי השעשועים, סובלת כישלונות רבים ומחליטה לעשות מעשה קיצוני במהלך אודישן. בנוסף, הייתה שותפה בכתיבת מופע קומי של אנסמבל "כביסה שחורה", שהוצג ברחבי ישראל ב-2010–2011.

=== בקולנוע ===
בשנת 2006 הופיעה קולר בתפקיד קטן בסרטו של יובל שפרמן "הדברים שמאחורי השמש".

בשנת 2013 הופיעה בשני סרטים עלילתיים באורך מלא: "הנוער" בבימויו של תום שובל וסרטו העצמאי של אליאב לילטי "מעשייה אורבנית", בתפקיד נערת הטלפון.

בשנת 2016 גילמה קולר את דמותה של מיכל, התפקיד הראשי בסרט "לעבור את הקיר" בבימויה של רמה בורשטין. על תפקידה זה זכתה בספטמבר 2016 בפרס אופיר לשחקנית הראשית הטובה ביותר.

בשנת 2018 הופיעה בתפקיד הראשי ב"בית בגליל", סרט הביכורים של אסף סבן, והייתה מועמדת לפרס אופיר לשחקנית הראשית הטובה ביותר.

בשנת 2019 שיחקה בסרט הקולנוע "מחילה" בתפקיד אורנה, אשתו של שאול (גיא עמיר).

בשנת 2020 גילמה את זוהר בסרטו של דני רוזנברג "מותו של הקולנוע ושל אבא שלי גם" לצד רוני קובן, ועל תפקיד זה הייתה מועמדת לפרס אופיר לשחקנית המשנה הטובה ביותר.

=== בטלוויזיה ===
בשנת 2008 שיחקה נועה קולר בעונה הראשונה של הסדרה "סרוגים". היא גילמה את דמותה של נעמה, גרושתו הטרייה של אמיר (עמוס תמם), שחוזרת לקשר חברי ומיני איתו לתקופה קצרה, מתגרשת שוב מאמיר, נישאת זמן קצר לאחר מכן, ונכנסת להריון. באותה שנה שיחקה בתור אלחוטנית של אצ"ל בסדרת הטלוויזיה "אלטלנה". קולר שיחקה בתפקידי אורח בסדרה "רמזור", בסדרה "בשורות טובות", וב"24/7", סדרה מוקומנטרית על חיי תום אבני.

בשנת 2012 השתתפה בסדרה "משפחה לא בוחרים" בערוץ 2, במסגרת שידורי רשת.

בשנת 2013 החלה בערוץ 2 הקרנתה של קומדיית המצבים "בלתי הפיך" בבימויה של סיגל אבין, בה גילמה קולר את דמותה של רעות, השכנה הנודניקית והטרחנית של אודי (מולי שולמן) ורונה (עדי אשכנזי). בשנה זו השתתפה גם בסדרת "השמיניה" מבית ערוץ הילדים, בה שיחקה את חמוטל, חברת מועצה שעוזרת לחברתה נעמה (ימית סול) בחיפושיה אחר השמיניה.

נועה קולר בסרטו של אליאב לילטי, [[מעשייה אורבנית, 2012]]
בשנת 2014 שיחקה בתפקיד אורח בסדרה "הפרלמנט", בתפקיד נורית. בנובמבר של אותה השנה החלה לשחק בסדרה "שכונה" של גיורא חמיצר, בערוץ ניקלודיאון למנויי HOT.

בשנת 2015 שיחקה קולר בסדרה "ג'וני ואבירי הגליל" בתפקיד אילנית, למנויי yes.

בשנת 2017 השתתפה בסדרה "צפוף" בתפקיד מיכל הגרושה של מיקי.

בשנת 2018 השתתפה בסדרה "המנצח" שיצר אורי אלון. בהמשך אותה שנה הופיעה בתפקיד הראשי בסדרת הדרמה "להעיר את הדֹב" של קרן מרגלית, השתתפה בסדרה "שטוקהולם" בתפקיד ליאת.

נועה קולר על סט הצילומים של הסדרה "[[קופה ראשית"]]
משנת 2018 ועד היום, משחקת בסדרה "קופה ראשית", בתפקיד שירה שטיינבוך, מנהלת סניף יבנה של רשת הסופרמרקטים "שפע יששכר".

בשנת 2019 השתתפה בסדרת הטלוויזיה הסאטירית "שב"ס", בה היא מגלמת את מירי הדר, העובדת הסוציאלית של הכלא. בשנה זו שיחקה גם בסדרה "הנערים", בתפקיד הפסיכיאטרית דבורה סגל.

בשנת 2020 שיחקה בתפקיד הראשי וכתבה את סדרת הדרמה הקומית "חזרות" (ערוץ כאן 11), סדרה שאותה כתבה עם ארז דריגס, בן-זוגה לשעבר, ומבוססת על הצגה שכתבו השניים ב-2011 בשם "אחד + אחת" (תיאטרון גשר). קולר זכתה על סדרה זו בפרס השחקנית הטובה ביותר בסדרה קומית ובתסריט הטוב ביותר בסדרה קומית בטקס פרסי האקדמיה לטלוויזיה. בהמשך באותה שנה גם גילמה את תפקיד חוקרת המשטרה אסתי בסדרת הדרמה הישראלית-צרפתית "דיבוקים" של שחר מגן. באותה שנה גם השתתפה בפרסומת של דנונה ביחד עם אורי לייזרוביץ'.

משנת 2021 משחקת בסדרה "הבאר", וכמו כן כיכבה בעונה השנייה של הסדרה הקומית "מצולמים". שיחקה תפקיד אורח בסדרה "ערוץ אפס".

בשנת 2022 שיחקה בסדרה "ריקוד האש" לצד יהודה לוי ומיה עברין, על תפקידה זכתה הפרס האקדמיה לטלוויזיה בקטגוריית שחקנית המשנה הטובה ביותר.

==חיים אישיים==
קולר נשואה לתום וייסמן, בעל חומוסייה בתל אביב, ולהם שני ילדים. הם מתגוררים בשכונת שפירא בתל אביב.

==פילמוגרפיה (רשימה חלקית)==
===תיאטרון===
====תיאטרון גשר====
{|class="wikitable"
|-
! הצגת בכורה
! הצגה !! תפקיד !! מחזאות !! בימוי 
|-
| 30 באוקטובר 2014
| הנפש הטובה מסצ'ואן
| האישה/זונה
| ברטולט ברכט
| יבגני אריה
|-
| 22 במאי 2014
| נופל מחוץ לזמן
| מיילדת
| דויד גרוסמן
| יחזקאל לזרוב
|-
| 13 בינואר 2014
| הדיבוק
| רוחל'ה רוח אשתו של ברוך
| ש. אנ-סקי
| יבגני אריה
|-
| 3 ביולי 2013
| פיניטה לה קומדיה!
| מרגריטה
| על פי "המתאבד" מאת ניקולאי ארדמן
| אלכסנדר מורפוב
|-
| 31 בדצמבר 2012
| החיים בשלוש גרסאות
| סוניה
| יסמינה רזה
| אמיר וולף
|-
| 22 באוקטובר 2011
| יונה ונער
| מרים
| מאיר שלו
| rowspan="2" | יבגני אריה
|-
|6 במאי 2010
|אחד + אחת
|היא
|נועה קולר וארז דריגס
|-
|11 במרץ 2010
|הקליינט
|זונה
|דני וסרמן
|רוני ניניו
|-
| 17 בנובמבר 2009
| חמישה קילו סוכר
| לימאי שמעוני, שמרית וזונה
| גור קורן
| יבגני אריה
|-
| 23 במאי 2009
| רומן בעבודה
| מיקה
| על פי תסריט מאת אלדר ריאזנוב ואמיל ברגינסקי
| יבגני אריה ולנה קריינדלין
|-
|2009
| טרטיף
| בתפקיד דורין (מחליפה לחנה לסלאו)
| מולייר
| יבגני אריה
|-
| 21 בספטמבר 2008
| הלילה ה-12
| מריה
| ויליאם שייקספיר (שירים מאת אירווינג ברלין)
| רפי ניב
|-
| 3 במאי 2008
| לה פונטיין – היער הקסום
| חיות שונות
| ז'אן דה לה פונטן
| מינה יכין
|-
| 9 בדצמבר 2007
| לילות לבנים
| פיוקלה, מטריונה
| על פי פיודור דוסטויבסקי
| ניקולאי דרוצ'ק
|-
| 2007
| יאקיש ופופצ'ה
| היא-הושפיש (מחליפה לנטשה מנור)
| חנוך לוין
| יבגני אריה ושמעון מימרן
|}

====הצגות שונות====

{|class="wikitable"
|-
! שנה
! הצגה !! תפקיד !! תיאטרון !! מחזאות !! בימוי 
|-
| 2007
| חי בסרט – מונולוגים מהסרטים
| ביצוע מונולוג
|תיאטרון חיפה ומרכז סוזן דלל
|שימעון מימרן ושחר רוזן
| שמעון מימרן
|}

====הצגות ילדים====
{|class="wikitable"
|-
! שנה
! הצגה !! תפקיד !! תיאטרון !! מחזאות !! בימוי 
|-
|2005
| אגדת סוף העונה
| המלכה חם-לה
| תיאטרון הקיבוץ
|גיל צרנוביץ
|
|-
|2007
| 60X60
|
| תיאטרון אורנה פורת
| colspan="2" |ניר ארז
|-
|2008
| נולדתי לחלום
| ליאת
|תיאטרון ארצי לילדים ונוער
| גיל צרנוביץ
| רפי ניב
|}

===קולנוע===
{|class="wikitable"
|-
!שנה
!סרט
!תפקיד
!בימוי
|-
|2006
|הדברים שמאחורי השמש
|אורחת במסיבה
|יובל שפרמן
|-
| rowspan="2" |2013
|מעשייה אורבנית
|נערת הטלפון
|אליאב לילטי
|-
|הנוער
|אסתי
|תום שובל
|-
|2014
|אנטילופות - סרט קצר
|דורית
|אורי רום
|-
|2016
|לעבור את הקיר
|מיכל
|רמה בורשטין
|-
|2017
|אווה
|
|חיים טבקמן
|-
|2018
|בית בגליל
|יערה
|אסף סבן
|-
| rowspan="2" |2019
|SHHHH - סרט קצר
|אם
|יוני מרדכי
|-
|מחילה
|אורנה
|חנן סביון וגיא עמיר
|-
|2020
|מותו של הקולנוע ושל אבא שלי גם
|זוהר
|דני רוזנברג
|-
|
|סבתא של עמאל
|
|בעז פרנקל
|}

===טלוויזיה===
{|class="wikitable"
|-
! שנה
! תוכנית !! תפקיד !! ערוץ טלוויזיה !! בימוי 
|-
| rowspan="2" |2007
|בשורות טובות
| תפקיד אורח
| ערוץ 2 (קשת)
|מיכל ליבדינסקי, דפנה לוין, עודד רסקין
|-
| 24/7 תום אבני
| הראלה
|ערוץ הילדים
|אודי גוטשלק, גורי אלפי
|-
| rowspan="3" | 2008
| סרוגים (עונה 1)
| נעמה
| yes stars ישראלי וערוץ 2
| לייזי שפירא
|-
| רמזור
| בייביסיטר
| ערוץ 2 (קשת)
|רני סער
|-
|אלטלנה
|ציפורה
|ערוץ 2
|אלי כהן
|-
| 2013–2012
|משפחה לא בוחרים
| נועה בר און
| rowspan="2" | ערוץ 2 (רשת)
|גאיה וילדמן
|-
| 2013–2016
| בלתי הפיך
| רעות
|סיגל אבין
|-
|2014–2013
|השמיניה
|חמוטל
|ערוץ הילדים, HOT
|רובי דואניאס
|-
|2014–2018
|שכונה
|סתווית
|ניקלודיאון, HOT
|אורן שקדי
|-
|2014
|הפרלמנט
|נורית
|ערוץ 2
|אסף הראל
|-
| rowspan="2" |2015
|ג'וני ואבירי הגליל
|אילנית
|yes
|דני רוזנברג
|-
|החדש של עומרי גורדון
|מטפלת
| rowspan="2" |ערוץ 2 (קשת)
|עידו רוזנבלום, רועי פלורנטין
|-
|2017
|נופלות על הרגליים
|דורית שמלצר
|איילת מנחמי
|-
|2021–2017
| צפוף
|מיכל
| Zoom
| אורן שקדי
|-
| rowspan="4" |2018
|ככה זה
|מאיה
|yes
|רם נהרי
|-
|להעיר את הדב
|הדס
|קשת 12
|קרן מרגלית
|-
|לא הכל ורוד
|אלונה
|סדרת אינטרנט
|אור טייכר
|-
|המנצח
|דולי
|yes
|אלון זיגמן
|-
|2020–2018
|שטוקהולם
|ליאת
|כאן 11, קשת 12
|דני סירקין
|-
|2018–הווה
|קופה ראשית
|שירה שטיינבוך
|הטלוויזיה החינוכית, כאן 11
| rowspan="2" |אורן שקדי
|-
|2020–2019
|שב"ס
|מירי הדר, עובדת סוציאלית
|כאן 11
|-
|2019
|הנערים
|ד"ר דבורה סגל, פסיכיאטרית
|HBO, קשת 12
|יוסף סידר ותאופיק אבו ואיל
|-
| rowspan="4" |2020
|זהו זה!
|
| rowspan="2" |כאן 11
|עופר ויצמן
|-
|חזרות
|איריס שטיבל
|בעז פרנקל
|-
|הבאר
|אילנה
|כאן חינוכית
|יהונתן בר אילן
|-
|דיבוקים
|אסתי
|yes ,HBO
|תומאס וינסנט
|-
|2021
|מצולמים
|מירב בן שמואל
|HOT
|אורי כץ
|-
| rowspan="2" |2022
|ריקוד האש
| רייזי רוזנברג
| rowspan="2" |yes
|רמה בורשטיין
|-
|מי שמע על חוה ונאווה
| נעמי
|גורי אלפי
|}

==קישורים חיצוניים==

* [http://www.gesher-theatre.co.il/he/אנשי_התיאטרון/שחקנים/להקת_השחקנים/קולר_נועה נועה קולר], באתר תיאטרון גשר
;ראיונות
* 
* 
* 
* 
* 
* 
* 
* 
* 
* 
* 
* 

==הערות שוליים==

קטגוריה:תל אביב-יפו: אישים
קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:מחזאיות ישראליות
קטגוריה:מחזאים ישראלים
קטגוריה:תסריטאיות ישראליות
קטגוריה:תסריטאים ישראלים
קטגוריה:בוגרות סל"ה - הסטודיו לאמנויות התיאטרון מיסודו של יורם לוינשטיין
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:זוכות פרס אופיר: השחקנית הטובה
קטגוריה:זוכי פרס אופיר: השחקן הטוב
קטגוריה:זוכי פרס האקדמיה לטלוויזיה: שחקנים
קטגוריה:זוכי פרס האקדמיה לטלוויזיה: תסריטאים
קטגוריה:מחזאים כותבי עברית
קטגוריה:מחזאיות כותבות עברית
קטגוריה:זוכות פרס האקדמיה לטלוויזיה: שחקנית
קטגוריה:קופה ראשית
קטגוריה:ישראליות שנולדו ב-1981
קטגוריה:ישראלים שנולדו ב-1981